als_Latn dik_Latn sag_Latn
Ka nisur shtegtimi masiv i palestinezëve nga pjesa veriore e Rripit të Gazës, ndërsa Izraeli ka njoftuar se nuk do të tërhiqet nga sulmet e saj ajrore mbi këtë zonë. Agjencia e Kombeve të Bashkuara për refugjatët palestinezë, UNRWA, tha se rreth 17 mijë palestinezë janë dërguar në një kamp provizor të ngritur nga OKB-ja, në 20 shkolla në Rripin e Gazës. Ofensiva e Izraelit ka filluar më 8 të këtij muaji. Deri më tani, ushtria izraelite ka ndërmarrë mbi 1300 sulme ajrore me objektiv militantët palestinezë, ndërsa këta të fundit i janë kundërpërgjigjur me rreth 800 raketa. Autoritetet shëndetësore palestineze në Gaza thanë se mbi 166 vetë janë vrarë. Pjesa më e madhe e tyre janë civil.
als_Latn